
ОБЩИНАБЯЛА, ОБЛАСТ РУСЕ


7100 Бяла, обл.Русе, пл.“Екзарх Йосиф І ” № 1, тел. 0817/ 720-20, факс 0817/746-34,

E-mail: byala.rs@byala.bg
ОБЯВЛЕНИЕ



Община Бяла Ви уведомява, че с решение на Министерския съвет № 83 от 06.02.2020г. е одобрен Националния план за действие по заетостта за 2020г., с който се въвежда Национална програма “Предоставяне на грижа в домашна среда” (Програмата). Програмата е утвърдена със Заповед № РД01-87 от 10.02.2020г. на Министъра на труда и социалната политика.



В изпълнение на заповедта на министъра Община Бяла стартира прием на заявления - декларации от кандидат–потребители за включване в Програмата.
I. ОСНОВНА ЦЕЛ НА ПРОГРАМАТА:
Осигуряване на заетост на безработни лица в дейности, свързани с предоставяне на персонална грижа в домашна среда на хора с 80 до 89,99 на сто степен на трайно намалена работоспособност или вид и степен на увреждане с определена чужда помощ, и хора над 65г. възраст в невъзможност за самообслужване, които не са освидетелствани по съответния ред от органите на медицинската експертиза в Р България.

II. Кой има право за включване в програмата:
1. Лица с от 80 до 89,99 на сто степен на трайно намалена работоспособност или вид и степен на увреждане с определена чужда помощ;
2. Лица на възраст над 65г. в невъзможност за самообслужване, които не са освидетелствани по съответния ред от органите на медицинската експертиза в Р България, това са лица: 
- са навършили 65г. възраст към момента на подаване за заявлението за включване в програмата.
- живеят сами и/или нямат близки и роднини, които да им оказват подкрепа;

- са в невъзможност за самообслужване и не могат самостоятелно да задоволяват своите ежедневни потребности от битов характер (пазаруване, приготвяне на храна, хранене, поддържане на лична хигиена и хигиена на дома).

III. Как може да заявите желанието си за включване в програмата:
За да се включите в програмата трябва да си подадете заявление – декларация в общината по настоящ адрес: 
· Заявление – декларация (по образец);

· Копие на Експертно решение на ТЕЛК/НЕЛК,ЛКК, копие от амбулаторен картон/ако има такъв/, други актуални медицински документи, с които се удостоверява здравословно състояние на лицето/детето, епикризи и др.
· Документ за самоличност (за сверка);
· Документ, удостоверяващ представителството (настойничество/ попечителство/ пълномощно, при наличие на такъв);

· Документ за самоличност на законния представител (за сверка);
· Декларация за съгласие от субекта на данни (по образец);

Общинската администрация предоставя по служебен път подадените заявления – декларации, както и приложните документи за проверка истинността на обстоятелствата, декларирани от лицата, подали заявления за обслужване на Програмата.

В 10 – дневен срок Дирекцията връща информация за извършената проверка за всеки един кандидат потребител, относно истинността на декларираните обстоятелства.


По утвърдена процедура от Кмета на общината се прави индивидуална оценка на потребностите от персонални грижи в домашна среда на потребителите отговарящи на условията. На база оценката се определят часовете за ползване на социалната услуга.


Списък с определените часове на ден се предоставя в Дирекция „Бюро по труда“ – гр. Бяла. Дирекцията насочва подходящи безработни лица. След одобрение от община и кандидат – потребителите сключват трудови договори за пълно или непълно работно време.
 
Продължителността на програмата е до 31.12.2020г.
IV. Кой може да бъде „Домашна помощница/ Домашен помощник“:

Безработни лица, регистрирани в Дирекция „Бюро по труда“
Важно е да знаете!



На лицата от целевата група ще се предоставя почасова социална услуга „Домашна помощница/Домашен помощник“, за която няма да се дължи потребителска такса. Продължителността на предоставяните персонални грижи за един потребител не може да надхвърля 4 часа дневно.



Включването в Програмата се осъществява по реда на подаването на заявленията. 


Не могат да бъдат включени по Програмата лица, които получават подкрепа чрез изпълнение на дейности, финансирани от националния бюджет, бюджета на Общността или друга донорска програма за задоволяване на същите потребности на лицето и/или на идентични или сходни социални услуги в домашна среда.


Срок и място за подаване на документите
Документите следва да се подават лично или чрез пълномощник на следния адрес: гр.Бяла, пл. Екзарх Йосиф I № 3, стая 101 от 24.02.2020г. всеки работен ден от 8.00 до 12.00 часа и от 13.00 до 17.00 часа. 

За повече информация – Божидара Монева – Гл. експерт в отдел ППОКХД телефон: 0817 7 20 15, вът. 37 или 0884332911
Документите по образец може да получите:
1. Общинска администрация, гр. Бяла, пл. Екзарх Йосиф I № 1, стая 107;

2. Кметства и кметски наместничества в Община Бяла;   

3. Да се изтеглят от сайта на Община Бяла: http://byala.bg/
ЕВГЕНИ ДИМОВ

Заместник-кмет
За Кмет на Община Бяла

област Русе

(Заповед № РД11-531/20.11.2019 г.)
Изготвил: 
Божидара Монева, Гл. експерт в отдел ППОКХД
